open-index/open-wikipedia-markdown huggingface dataset:
Calculadora

miniatura|Unha calculadora científica convencional.
## Definición 
Unha **calculadora** é unha dispositivo que se emprega para realizar cálculos aritméticos.

Aínda que as calculadoras modernas incorporan a miúdo un ordenador de propósito xeral, deséñanse para realizar certas operacións máis que para ser flexíbeis. Por exemplo, existen calculadoras gráficas especializadas en campos matemáticos gráficos como a trigonometría e a estatística. Tamén adoitan ser máis portátiles que a maioría dos computadores, se ben algunhas PDAs teñen tamaños semellantes ós modelos típicos de calculadora.

No pasado, empregábanse como apoio ó traballo numérico ábacos, comptómetros, ábacos neperianos, táboas matemáticas, regras de cálculo e máquinas de sumar. O termo «calculador» úsase para facer referencia á persoa que exercía este traballo, axudándose tamén de papel e lapis. Este proceso de cálculo semimanual era tedioso e proclive a erros. Actualmente, as calculadoras son electrónicas e son fabricadas por numerosas empresas en tamaños e formas variados. Pódense atopar dende modelos moi baratos do tamaño dunha tarxeta de crédito ata outros máis custosos cunha impresora incorporada.

Unha das primeiras calculadoras mecánicas é o mecanismo de Anticitera.

## Historia 
As orixes da calculadora foron os ábacos, normalmente construídos de madeira e cordas deslizantes con arames. Foron empregados antes da adopción dos numerais árabes e hoxe en día seguen sendo empregados por mercadores e oficinistas de distintas partes do mundo.

No 1622 William Oughtred inventou a regra de cálculo, sendo revelada polo seu  alumno Richard Delamain no 1630 e Wilhelm Shickard construíu a primeira calculadora automática. A primeira máquina sumadora foi unha estrutura mecánica inventada no 1642 por Blaise Pascal e só servía para sumar e restar. Estaba formada por rodas cos seus bordos mascados, cando a dereita que representaba as unidades daba unha volta completa engrenaba coa que estaba á súa esquerda que constituía as unidades e adiantaba unha moca. Patentou o seu produto no 1649, aínda que supuxo un fracaso comercial debido ao seu elevado custo.

Anos máis tarde no 1693 o alemán Gotfried Whilelm Leibniz (1646-1716) deseñou unha nova calculadora con mellores prestacións que a anterior, xa que a maiores podía multiplicar e dividir.

En 1865, tras unha breve estancia en Porto Rico, Ramón Verea transladouse a Nova York, onde traballou como tradutor. Alí, creou a "Agencia industrial para la compra de maquinaria y efectos de moderna invención" e enxeñou a súa máquina de calcular: a Verea Direct Multiplier, primeira que realizaba multiplicacións de forma directa, en vez de empregar múltiples voltas de manivela.

## Véxase tamén
Bolsa sinovial

[miniatura|Articulación do xeonllo onde se poden observar dúas **bolsas sinoviais**, unha superior e outra inferior á [rótula.]]
Unha **bolsa sinovial** ou ***Bursa*** (nome científico)  é un saco cheo de fluído e revestido pola membrana sinovial, cunha capa capilar interior de fluído viscoso (similar á clara dun ovo).

Esta bolsa proporciona un coxín entre os ósos, tendóns e/ou músculos ao redor dunha articulación. Isto axuda a reducir calquera fricción entre os ósos permitindo libre mobilidade.

As *bursae* están cheas de fluído sinovial e encóntranse ao redor de case todas as principais articulacións do corpo. Cando inflaman, a afección denomínase bursite. As bolsas sinoviais poden ter que ser extirpadas debido a unha bursite crónica ou a unha infección, proceso que se denomina **bursectomía**.

O número de bolsas sinoviais no cuerpo humano pode superar as mil; porén, a maioría delas non son constantes. Algunhas, as principais ou constantes, adoitan recibir o seu nome particular de acordo coa súa situación, por exemplo; subacromial, rotuliana, olecraniana etc.

## Notas 
## Véxase tamén 
### Outros artigos 
* Bursite

### Ligazóns externas 
* Imaxe
Epenow

**Epenow** (tamén chamado *Epanow*) foi un Nauset de Martha’s Vineyard, Massachusetts que se converteu nun símbolo de resistencia cara aos exploradores ingleses e escravistas do século XVII.

## Captura 
En 1611, Epenow e Coneconam foron secuestrados polo Capitán Edward Harlow nunha illa do sur do Cabo Cod referida como "Capoge" ou "Capawick" (agora chamada Martha's Vineyard). O capitán Harlow xa aprendera a tres nativos americanos en Monhegan (Pechmo, Monopet e Pekenimne, mais Pechmo saltou ó mar e escapou nun bote roubado), e en Nohono (Nantucket), secuestrou a Sakaweston (que viviu durante moitos anos en Inglaterra antes de loitar nas guerras de Bohemia). En total, dixeron que foron 29 os nativos americanos a bordo de navío negreiro de Harlow, cando este chegou a Inglaterra.

## Catividade en Inglaterra 
Os cativos foron levados a Londres para vendelos como escravos en España, mais Harlow logo descubriu que os españois consideraban ós escravos nativos americanos como "non aptos para os seus usos". Por ese motivo, Epenow converteuse nunha "marabilla", un espectáculo de exhibición pública constante en Londres.
[300px|miniatura|Representación artística do ataque ó barco do Capitán Nicholas Hobson por guerreiros [Pobo wampanoag|wampanoag en 1614.]]
O espectáculo de Epenow en Londres foi a inspiración do "indio estraño" mencionada por Shakespeare en *Henry VIII*:

Gorges describiu a Epenow como un home "dunha estatura considerábel, forte e ben proporcionado", así como "un home fermoso, dun aspecto valente, forte, e sobrio no seu comportamento."

Adquirido por Gorges, Epenow foi aloxado xunto con outro nativo cativo, Assacumet, que fora capturado polo capitán George Weymouth en 1605, en Maine, e con quen puido comunicarse non sen algunha dificultade inicial. Coa axuda de Assacumet, Epenow comezou a adquirir fluidez co seu inglés.

## Legado 
Epenow converteuse nun importante símbolo da resistencia contra os ingleses cando os colonos de Plymouth chegaron seis anos máis tarde,

Epenow coñeceu ó capitán inglés Thomas Dermer en 1619 nun encontro pacífico en Martha's Vineyard, e riu mentres contaba a historia da súa fuxida. Mais na segunda visita de Dermer en 1620, pouco antes da chegada do *Mayflower*, os guerreiros de Epenow atacaron ó capitán e ós seus homes, e tomou cativo ó seu guía, o famoso Squanto, antes de entregarllo a Massasoit (o líder dos wampanoag).

## Na ficción 
O actor Eric Schweig interpretou a este histórico personaxe no filme non animado de Disney de ''Squanto: A Warrior's Tale''.

## Notas
Sint-Truiden

**Sint-Truiden** é un concello belga situado na provincia de Limburgo, zona de fala flamenga. O concello comprende os núcleos de Aalst, Brustem, Duras, Engelmanshoven, Gelinden, Gorsem, Groot-Gelmen, Halmaal, Kerkom-bij-Sint-Truiden, Ordingen, Runkelen, Velm, Wilderen, Zepperen e o propio Sint-Truiden. En xaneiro de 2010 Sint-Truiden tiña 39.309 habitantes, sobre unha superficie de 106,90&nbsp;km².

## Cidades irmás 
*  Duras
*  Nueva Guinea
*  Weert

## Véxase tamén 
### Ligazóns externas 
*Web oficial do concello
O Peteiro

O topónimo **O Peteiro** pode referirse a:

;En Galiza
***O Peteiro**, lugar da parroquia de San Fiz de Monfero, no concello de Monfero;
***O Peteiro**, lugar da parroquia de Mugardos, no concello de Mugardos;
***O Peteiro**, lugar da parroquia de Mera de Abaixo, no concello de Ortigueira;
***O Peteiro**, lugar da parroquia de Ombre, no concello de Pontedeume;
***O Peteiro**, lugar da parroquia de Goián, no concello de Sarria;
***O Peteiro**, lugar da parroquia de San Vicenzo de Curtis, no concello de Vilasantar.

## Véxase tamén
### Outros artigos
***Os Peteiros**, lugar da parroquia de Borrifáns, no concello de Oza-Cesuras.
God Bless Our Homeland Ghana

***God Bless Our Homeland Ghana*** (en inglés: *Deus bendiza a nosa patria Ghana*), é o himno nacional de Ghana. O himno foi escrito e composto orixinalmente por Philip Gbeho e adoptado en 1957 tras a independencia.

O texto actual foi mudado tempo despois tras o golpe de 1966 de Ghana, escrito polo estudante Michael Kwame Gbordzoe dentro dun concurso. Aínda así, mantívose a súa música e o texto actual é como segue:

## Véxase tamén
### Ligazóns externas
*http://www.youtube.com/watch?v=IkOts4dwtQg
*http://www.youtube.com/watch?v=NdwA5KwK2_4&feature=related
***Hail the name of Ghana** MIDI Instrumental
The Art of Getting By

***The Art of Getting By*** é un filme do 2011, o debut de Gavin Wiesen. A película estreouse baixo o título *Homework* no Festival de Cine de Sundance de 2011.
A súa rodaxe en Nova York acabouse o 23 de abril de 2010.

## Sinopse 
A película céntrase no estudante George, que ten un punto de vista sobre a vida diferente ao dos demais, cun estilo de vida indiferente cara aos deberes cotiáns. Forma unha inesperada amizade con Sally, unha moza que lle enche o ollo, e grazas a cal vai descubrindo que a vida é algo diferente a como a cría.

## Elenco 
* Freddie Highmore como George 
* Emma Roberts como Sally
* Alicia Silverstone como Ms. Herman
* Rita Wilson como Vivian Sargent (nai de George)
* Blair Underwood como Principal Bill Martinson 
* Elizabeth Reaser como Charlotte Howe 
* Sam Robards como o padrasto de George
* Michael Angarano como Dustin

## Notas
Vilarboi, San Fiz de Monfero, Monfero

**Vilarboi** é un lugar da parroquia de San Fiz de Monfero no concello coruñés de Monfero na comarca do Eume. Segundo o Instituto Nacional de Estatística, en 2024 tiña 40 habitantes (17 homes e 23 mulleres), exactamente os mesmos que tiña en 2010.

## Homonimia 
Existe unha localidade chamada **Vilaboi** (sen R) na mesma parroquia, pero que non consta no Nomenclátor de Galicia de 2003. Por erro, no Instituto Galego de Estatística aparecen as dúas como **Vilarboi**. No entanto, no Instituto Nacional de Estatística, onde a práctica totalidade das localidades do concello aparecen aínda coa súa versión castelanizada, Vilaboi aparece como *Villaboy* e Vilarboi, como *Villarboy*. De aí que se poidan diferenciar á hora de extraer datos estatísticos. 

## Notas 
## Lugares e parroquias
### Lugares de San Fiz de Monfero
### Parroquias de Monfero
## Véxase tamén
### Outros artigos
*Vilarbó.
Vilarxestoso, San Fiz de Monfero, Monfero

**Vilarxestoso** é un lugar da parroquia de San Fiz de Monfero no concello coruñés de Monfero na comarca do Eume. Tiña 22 habitantes no ano 2010 segundo datos do INE, dos cales 11 eran homes e 11 eran mulleres.

## Lugares e parroquias
### Lugares de San Fiz de Monfero
### Parroquias de Monfero
Calor sensible

A **calor sensible** é aquela que recibe un corpo que fai que aumente a súa temperatura sen afectar a súa estrutura molecular e polo tanto o seu estado. En xeral, observouse experimentalmente que a cantidade de calor necesaria para quentar ou arrefriar un corpo é directamente proporcional á masa do corpo e á diferenza de temperaturas. A constante de proporcionalidade recibe o nome de calor específica.

O nome provén da oposición a calor latente, que se refire á calor "escondida", é dicir, aquela que se subministra pero coa que non "se nota" o efecto de aumento de temperatura, xa que por regra xeral a substancia á que se lle aplica aumentará a súa temperatura en apenas un grao centígrado, como ocorre nun cambio de fase de xeo a auga líquida ou desta a vapor. A calor sensible si se nota, posto que aumenta a temperatura da substancia, facendo que se perciba como "máis quente", ou pola contra, se se lle resta calor, "máis fría".

Para aumentar a temperatura dun corpo hai que aplicarlle unha certa cantidade de calor (enerxía). A cantidade de calor aplicada en relación coa diferenza de temperatura que se logra depende da calor específica do corpo, que é distinta para cada substancia.

A calor sensible pódese calcular nalgúns casos simples:

*Se o proceso se efectúa a *presión constante*:
:Q_s = \Delta H = m C_p (t_2 - t_1)

Onde *H* é a entalpía do sistema, *m* é a masa do corpo, C_p é a *calor específica a presión constante* (definida como a cantidade de calor requirida para aumentar nun grao a temperatura da unidade de masa dun corpo a presión constante), t_2 é a temperatura final e t_1 é a temperatura inicial do corpo.

*Se o proceso se efectúa a *volume constante*:

:Q_s = \Delta U = n C_v (t_2 - t_1)

Onde *U* representa a enerxía interna do sistema, *n* son os moles da substancia e C_v é a *calor específica a volume constante*. Os valores da calor específica varían tamén coa temperatura ambiente e o estado físico de agregación das substancias.

## Véxase tamén 
### Bibliografía 
*
*
Antonio María Esquivel

**Antonio María Esquivel**, nado en Sevilla o 8 de marzo de 1806 e finado en Madrid o 9 de abril de 1857, foi un pintor español.
miniatura|*Xosé e a muller de Putifar, 1854.

## Traxectoria 
Fillo dun oficial de cabalería finado na Batalla de Bailén cando Antonio María tiña dous anos. En 1823 participou na defensa de Cádiz fronte aos Cen Mil Fillos de San Luís.

Estudou na Escola de Debuxo de Sevilla. En 1831, xa casado, trasladouse a Madrid, onde foi nomeado académico da Real Academia de Belas Artes de San Fernando. Durante unha longa enfermidade perdeu temporalmente a visión debido a unha afección herpética, o que o levou a unha depresión (tentou botarse ao río en dúas ocasións) da que logrou saír grazas á intervención de Xenaro Pérez Villamil. Este abriu unha subscrición no Liceo Artístico e Literario de Madrid para lograr os fondos cos que custear un tratamento cun médico francés, cousa que conseguiu coa colaboración dos principais artistas españois do momento. Trala súa recuperación, en agradecemento á Sociedade, entregoulle o seu cadro *A caída de Luzbel*, e lembrando a moitos daqueles que colaboraron pintou o seu célebre "Os Poetas" (1846), onde os retratou. Hai que lembrar que un dos pintores que colaboraron á rifa entregando unha das súas obras foi o compostelán Ramón Antonio Gil Rey, membro coma el da Real Academia de Belas Artes de San Fernando.

Entre as súas obras están, de tema relixioso *Adán e Eva*, *A casta Susana*, *O anxo das ánimas*, *A virxe de Belén*, *Xesús no horto* e *O milagre do resucitado en Rami*; de tema histórico *A campá de Huesca*; de tema mitolóxico *O nacemento de Venus*; e os retratos *Isabel II e a infanta Luisa Fernanda*, *Julián Romea*, *O neno Manuel Flores Calderón* e *Dona María Cristina*.

## Galería de imaxes 
## Véxase tamén 
### Bibliografía 
* Enciclopedia Universal Micronet S.A., 1995-2006 .

### Outros artigos 
* Serafín Avendaño.
### Ligazóns externas 
* *Arte Historia''. Xunta de Castela e León
Sedoheptulosa 1,7-bisfosfato

A **sedoheptulosa 1,7-bisfosfato**, **sedoheptulosa 1,7-difosfato** ou **sedoheptulosa-1,7-difosfato** é unha molécula do monosacárido sedoheptulosa fosforilado nos carbonos 1 e 7 . Trátase dun azucre de sete carbonos (heptosa) cun grupo cetona no carbono 2 (é unha cetosa) e un grupo fosfato esterificado en cada un dos carbonos dos extremos da molécula. Intervén no ciclo de Calvin da fotosíntese.

No ciclo de Calvin da fase rexenerativa da fase escura da fotosíntese, orixínase sedoheptulosa 1,7-bisfosfato na reacción entre a eritrosa 4-fosfato e a dihidroxiacetona fosfato  catalizada por unha aldolase.
eritrosa 4-fosfato + dihidroxiacetona fosfato → sedoheptulosa 1,7-bisfosfato

Despois, a sedoheptulosa 1,7-bisfosfato formada perde o fosfato do carbono 1  en reacción catalizada pola sedoheptulosa-1,7-bisfosfatase, orixinando sedoheptulosa 7-fosfato. 
sedoheptulosa 1,7-bisfosfato → sedoheptulosa 7-fosfato + Pi

## Notas
## Véxase tamén
### Outros artigos
* Sedoheptulosa
* Sedoheptulosa 7-fosfato
* Heptosa
Jean Girault

**Jean Girault**, nado en Villenaux-la-Grande (Aube) o 9 de maio de 1924 e finado en París o 24 de xullo de 1982, foi un director de cine e guionista francés.

## Traxectoria 
Dirixiu máis de trinta películas entre 1960 e 1982, entre elas os seis filmes da serie do xendarme, protagonizadas por Louis de Funès.
## Filmografía 
**Director**
* *Les pique-assiette* (1960)
* *Les Moutons de Panurge* (1960)
* *Les Livreurs* (1961)
* *Les Veinards* (1963)
* *Les Bricoleurs* (1963)
* *Pouic-Pouic* (1963)
* *Faites sauter la banque!* (1964)
* *O xendarme de Saint-Tropez* (1964)
* *Les gorilles* (1964)
* *O xendarme en Nova York* (1965)
* *Monsieur le président-directeur général* (1966)
* *Les grandes vacances* (1967)
* *Un drôle de colonel* (1968)
* *O xendarme casa* (1968)
* *La maison de campagne* (1969)
* *Seis xendarmes en fuga* (1970)
* *Le Juge* (1971)
* *Jo* (1971)
* ''Les charlots font l'Espagne* (1972)
* *Le concierge* (1973)
* *Le permis de conduire* (1974)
* *Deux grandes filles dans un pyjama* (1974)
* *Les murs ont des oreilles* (1974)
* *L'intrépide* (1975)
* *L'année sainte* (1976)
* *Le mille-pattes fait des claquettes* (1977)
* *L'horoscope* (1978)
* *O xendarme e os extraterrestres* (1979)
* *L'avare (1980 movie)* (1980)
* *Ach du lieber Harry* (1981)
* *La Soupe aux choux* (1981)
* *O louco, louco mundo do xendarme* (1982)

**Guionista**
* *Un jour avec vous* (1952)
* *Les grandes vacances* (1967)
* *L'avare'' (1980)

## Notas
Psicrómetro

miniatura|esquerda|100px|Psicrómetro de Asmann de circulación forzada.
miniatura|Psicrómetro xiratorio, tamén chamado de honda ou de eslinga.
Un **psicrómetro** é un aparello utilizado en meteoroloxía para medir a humidade ou contido de vapor de auga no aire, distinto aos higrómetros correntes. Os psicrómetros constan dun termómetro de bulbo húmido e un termómetro de bulbo seco. A humidade pode medirse a partir da diferenza de temperatura entre ambos aparatos. O húmido medirá unha temperatura inferior producida pola evaporación de auga. É importante para o seu correcto funcionamento que o psicrómetro se instale illado de ventos fortes e da luz solar directa.

dereita|frame|Psicrómetro.

O termómetro de bulbo húmido ten o bulbo cuberto por unha malla porosa (xeralmente de algodón), que fica mergullada nun recipiente contendo auga destilada. Esta malla fica constantemente húmida debido ao efecto de capilaridade. A evaporación da auga contida na malla envolvente retira calor do bulbo, facendo que o termómetro de bulbo húmido indique unha temperatura máis baixa do que a doutro termómetro, que indica a temperatura ambiente. Esa evaporación, e consecuentemente a redución na temperatura de bulbo húmido, é tanto maior canto máis seco está o ar atmosférico e é nula cando a atmosfera está saturada de vapor de auga.

## Véxase tamén 
### Outros artigos
* Estación meteorolóxica
* Psicrometría

### Ligazóns externas
* Psicrómetro
Punto de resío

miniatura|dereita|250px|Imaxes do fenómeno.

O **punto de resío**, **punto de orballo** ou **punto de rosada** é a temperatura á que empeza a condensarse o vapor de auga contido no aire e auga, producindo resío, néboa ou, no caso de que a temperatura sexa o suficientemente baixa, xeada.

Para unha masa dada de aire, que contén unha cantidade dada de vapor de auga (humidade absoluta), dise que a humidade relativa é a proporción de vapor contida en relación á necesaria para chegar ao punto de saturación, expresada en porcentaxe. Cando o ar se satura (humidade relativa igual ao 100%) chégase ao punto de resío.

facendo un exemplo aplicativo: 
:Pr=\ \sqrt[8]{\frac{H}{100}} \cdot (110 + T)\ -\ 110 

* **Pr** = Punto de resío.
* **T** = Temperatura en graos Celsius
* **H** = Humidade relativa.

A fórmula amplamente empregada é:

:Pr=\ \sqrt[8]{\frac{H}{100}} \cdot (112 + 0,9\cdot T) + (0,1 \cdot T) - 112 

* **Pr** = Punto de resío.
* **T** = Temperatura en graos Celsius
* **H** = Humidade relativa.

Esta última fórmula aínda que é amplamente usada non sempre xera o resultado correcto.
----

A temperatura do punto de resío depende da presión do gas, feito que non está considerado nas fórmulas anteriores.
----

## Notas 
## Véxase tamén 
### Ligazóns externas 
* Definición do punto de resío. 
* Cálculo online do punto de resío.
Psicrometría

[miniatura|75px|[Psicrómetro de Asmann de circulación forzada.]]
A **psicometría** é unha rama da ciencia que estuda as propiedades termodinámicas do aire húmido e do efecto da humidade atmosférica nos materiais e no confort humano.
O concepto deriva do grego ψυχρομετρία, composto por ψυχρός, frío, e μετρία, medición.

O aire, coñecido como aire húmido, está constituído por unha mestura de aire seco e vapor de auga. 
O aire seco é unha mestura de varios gases. A súa composición xeral é a seguinte:

* Nitróxeno: 77%
* osíxeno: 22%
* Dióxido de carbono e outros gases: 1%

En relación coa súa temperatura, o aire ten a propiedade de reter certa cantidade de vapor de auga. A menor temperatura, menor cantidade de vapor, e á inversa, a maior temperatura, maior cantidade de vapor de auga, se se mantén a presión atmosférica constante.

Tamén se considera que é un método para controlar as propiedades térmicas do aire húmido. Represéntase mediante un diagrama psicrométrico.

## Usos 
É útil para conservación de alimentos en cámaras frigoríficas, climatización de locais, procesos de secado e fabricación de medicamentos.

## Diagrama psicrométrico 
É un diagrama no que se relacionan múltiples parámetros referentes a unha mestura de aire húmido: temperatura, humidade relativa, humidade absoluta, punto de orballo, entalpía específica ou calor total, calor sensible, calor latente e volume específico do aire.

Os valores do diagrama non son constantes: varían segundo a altura sobre o nivel do mar. Na bibliografía especializada adóitase referilo á altura do nivel do mar.

miniatura|centro|500px|Diagrama psicrométrico conceptual.
Emprégase na arquitectura e na enxeñaría para ás instalacións termomecánicas en edificios para dimensionar sistemas de calefacción e de aire acondicionado.

Os procesos de calefacción, refrixeración, humidificación e deshumidificación que transcorren no acondicionamento do aire modifican a condición deste desde un punto de estado inicial até unha condición diferente, representada por un segundo punto no diagrama.

## Notas
Distrito de Wakiso

O **distrito de Wakiso** é un distrito da Rexión Central de Uganda, nomeado así pola súa poboación capital Wakiso. O distrito está preto de Kampala, a cidade capital de Uganda.

Limita co distrito de Nakaseke e co distrito de Luweero polo norte, co distrito de Mukono polo leste, co distrito de Kalangala no Lago Vitoria polo sur, co distrito de Mpigi polo suroeste e co distrito de Mityana polo noroeste. O distrito ten unha área de 2.704&nbsp;km2.
Segundo o censo do ano 2002, tiña unha poboación estimada de 957.300 habitantes, sendo o segundo distrito máis poboado da Uganda.
O distrito debúllase en dous condados: Kyaddondo e Busiro; ademais das seguintes unidades administrativas:
* Busukuma
* Entebbe
* Gombe
* Kakiri
* Katabi
* Kasanje
* Kira
* Makindye
* Masuliita
* Nabweru
* Namayumba
* Nangabo
* Nansana
* Nsangi
* Ssisa
* Wakiso

## Véxase tamén
### Ligazóns externas
* Páxina oficial gobernamental
* Información sobre o Distrito Wakiso
Distrito de Sembabule

O **distrito de Sembabule** é un distrito da Rexión Central de Uganda, nomeado así pola súa poboación capital, Sembabule.

## Historia e características 
Limita co distrito de Mubende polo norte, co distrito de Gomba polo nordeste, co distrito de Bukomansimbi polo leste, co distrito de Lwengo polo sur, co distrito de Lyantonde polo suroeste e co distrito de Kiruhura polo noroeste. Segundo o censo do ano 2002 tiña unha poboación estimada dunhas 180.000 persoas.

O distrito Sembabule formouse a partir dun anaco do distrito de Masaka en 1997. A gandaría e, a pesar das súas relativamente baixas precipitacións, a agricultura, son os principais piares económicos do distrito. Así mesmo, tamén existe unha incipiente acuicultura in crescendo.

Na contorna de Bwera, hai un lugar coñecido como Bigo bya Mugenyi, que parece ser a localización dun asentamento datado da Idade de Ferro (1200 - 1000 adC). As escavacións no lugar sacaron á luz follas de ferro (probablemente para segas), cerámicas con ornamentacións simples, estrume de gado e buratos para estacas.

## Véxase tamén
### Ligazóns externas
*Páxina oficial gobernamental
*Información sobre o distrito
Contaxio (filme)

***Contaxio*** (en ) é un filme estadounidense dirixido por Steven Soderbergh que se estreou no 2011. Está protagonizado por Marion Cotillard, Bryan Cranston, Matt Damon, Laurence Fishburne, Jude Law, Gwyneth Paltrow, Kate Winslet e Jennifer Ehle. O argumento de *Contaxio* trata da transmisión dun virus por fómites, e os intentos dos investigadores médicos e dos servizos de saúde por identificar e conter a enfermidade, mentres que a pandemia provoca a perda da orde social.

Soderbergh e o guionista Scott Z. Burns colaboraron anteriormente en *The Informant!* (2009). Despois da estrea dese filme, Burns tivo a idea de producir un filme médico sobre a transmisión rápida dun virus, inspirándose nas pandemias de SRAS no 2003 e da Gripe A (H1N1) no 2009. Para proporcionar unha percepción exacta dunha pandemia, Burns consultou con representantes da Organización Mundial da Saúde, así como de expertos médicos como W. Ian Lipkin e Lawrence "Larry" Brilliant. A fotografía principal comezou en Hong Kong en setembro de 2010, e continuou en Chicago, Atlanta, Londres, Xenebra e San Francisco até febreiro de 2011.

*Contaxio* estreouse na 68ª edición Festival Internacional de Cine de Venecia o 3 de setembro de 2011, e nas salas comerciais o 9 de setembro. Foi ben acollido pola crítica, que gabou a narrativa e as interpretacións dos actores. Tamén foi ben recibido polos científicos, que destacaron a súa exactitude. Comercialmente, tivo un éxito moderado de recadación. Sobre un orzamento de $60 millóns, *Contaxio* recadou $135 millóns.

Estreouse en galego na TVG o 29 de novembro de 2014.

## Sinopse 
De súpeto, sen saber cal é a súa orixe, un virus mortal espállase a nivel mundial e, en poucos días, comeza a acabar coa poboación. O contaxio prodúcese polo sinxelo contacto entre os seres humanos.

## Personaxes 
* Marion Cotillard como Dr. Leonora Orantes
* Matt Damon como Mitch Emhoff
* Laurence Fishburne como Dr. Ellis Cheever
* Jude Law como Alan Krumwiede
* Gwyneth Paltrow como Beth Emhoff
* Kate Winslet como Dr. Erin Mears
* Bryan Cranston como RADM Lyle Haggerty
* Jennifer Ehle como Dr. Ally Hextall
* Sanaa Lathan como Aubrey Cheever
* Elliott Gould como Dr. Ian Sussman
* Chin Han como Sun Feng
* John Hawkes como Roger
* Anna Jacoby-Heron como Jory Emhoff
* Josephine Ho Chiu-Yi como Irmá de Li Fai
* Demetri Martin como Dr. David Eisenberg
* Armin Rohde como Damian Leopold
* Enrico Colantoni como Dennis French
* Larry Clarke como Dave
* Monique Gabriela Curnen como Lorraine Vasquez

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Baby I'm Bored

'''''Baby I'm Bored''''' é un álbum en solitario do músico estadounidense Evan Dando, líder da banda de rock alternativo The Lemonheads. Foi editado no ano 2003 polo selo Bar-None Records nos Estados Unidos e por Breath of Salt Water Records no Reino Unido.

## Listaxe de cancións 
# "Repeat" – 3:13
# "My Idea" – 2:34
# "Rancho Santa Fe" – 4:23
# "Waking Up" – 2:35
# "Hard Drive" – 3:14
# "Shots Is Fired" – 2:47
# "It Looks Like You" – 3:15
# "The Same Thing" – 3:42
# "Why Do You Do This to Yourself" – 1:59
# "All My Life" – 3:11
# "Stop My Head" – 3:34
# "In the Grass All Wine Colored" – 3:29
Fresh Fruit for Rotting Vegetables

***Fresh Fruit for Rotting Vegetables*** é o álbum de estrea da banda estadounidense de hardcore punk Dead Kennedys, editado inicialmente o 2 de setembro de 1980 a través do selo Cherry Red Records no Reino Unido e posteriormente nos Estados Unidos pola propia discográfica de Jello Biafra, Alternative Tentacles. É o disco máis vendido dos Dead Kennedys e converteuse nun dos traballos fundamentais do punk rock estadounidense.

En abril do ano 2016 a revista *Rolling Stone* colocouno no posto 40 da súa lista dos 40 mellores álbums de punk de todos os tempos.

## Listaxe de cancións 
## Notas
Chain Gang of Love

***Chain Gang of Love*** é o álbum de estrea da banda danesa de noise pop The Raveonettes, editado o 25 de agosto do 2003 a través do selo Columbia Records.

## Listaxe de cancións
The Mexican

***The Mexican*** é un filme estadounidense dirixido por Gore Verbinski que se estreou no 2001.

## Sinopse 
Jerry Welbach acaba de recibir dous ultimatos: o primeiro do seu xefe, un mafioso que lle encarga viaxar a México para recuperar unha antiga e valiosa pistola chamada *La Mexicana*, e o segundo da súa moza Samantha, esixíndolle que poña fin á súa relación coa mafia. Jerry pensa que seguir vivo é o máis importante, aínda que iso supoña ter problemas con Samantha, así que vai a México. Aínda que atopa doadamente a arma, levarlla ó seu xefe é un asunto máis complicado. Sobre a pistola pesa unha maldición lendaria, xa que foi o regalo de voda que un rico terratenente lle fixo á súa filla, que morreu en tráxicas circunstancias. Cando un asasino a soldo secuestra a Samantha para facerse coa pistola, Jerry terá motivos para crer na maldición.

## Personaxes 
* Brad Pitt como Jerry Welbach
* Julia Roberts como Samantha Barzel
* James Gandolfini como Winston Baldry
* J. K. Simmons como Ted Slocum
* Bob Balaban como Bernie Nayman
* Sherman Augustus como Home negro ben vestido (O auténtico Leroy)
* Michael Ceveris como Frank
* David Krumholtz como Beck
* Gene Hackman como Arnold Margolese

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Garafía

**Garafía** é un municipio canario pertencente á provincia de Santa Cruz de Tenerife que está situado no noroeste da illa de La Palma. A capital municipal denomínase Santo Domingo.

## Historia e características 
220px|esquerda|miniatura|Santo Domingo de Garafía
Ten unha extensión de 103 km² e unha lonxitude de costa de 25,50&nbsp;km. No seu termo municipal atópase o Roque de los Muchachos, punto máis alto da illa con 2.426 metros onde se emprazou un importante observatorio astrofísico pertencente ao IAC.

Tradicionalmente foi un pobo con problemas de comunicación e illamento, o que provocou problemas de desenvolvemento e un descenso de poboación importante. Con todo isto preservou o seu carácter rural e ecolóxico, o que fai que teña un gran potencial para o turismo rural.

O municipio está formado polos núcleos de Cueva del Agua, Don Pedro, Franceses, Santo Domingo, Hoya Grande, Juan Adalid-El Mudo, Llano Negro, El Palmar, Roquefaro, El Tablado, Las Tricias, El Castillo e La Mata.

## Véxase tamén 
### Ligazóns externas 
* Concello de Garafía
Distrito de Rakai

O **distrito de Rakai** é un dos distritos da Rexión Central de Uganda, nomeado así pola súa poboación capital, Rakai.

Limita co distrito de Lyantonde polo noroeste, co distrito de Lwengo polo norte, co distrito de Masaka polo nordeste, co distrito de Kalangala polo leste, coa rexión de Kagera da República de Tanzania polo sur, co distrito de Isingiro polo suroeste e co distrito de Kiruhura novamente polo noroeste. Ten unha área total de 4.124&nbsp;km2. Segundo o censo do ano 2002 tiña unha poboación de 404.326 persoas. A agricultura e a gandaría son as principais bases económicas do distrito.

Cabe destacar o comercio existente pola súa proximidade a Bukoba, cidade de Tanzania, mais tamén, o ser o distrito con máis casos de VIH, que é un mal estendido por toda Uganda, pero particularmente afecta fortemente esta área. No 2007, a parte norte do distrito coñecida como Kabula separouse deste para formar o Distrito Lyantonde.

O distrito subdivídese nas seguintes unidades administrativas:

* Kakuuto
* Kooki
* Kyotera
* Rakai
* Kyotera
* Kalisizo

## Notas 
## Véxase tamén 
* Páxina oficial do Distrito
* Hospitais en Rakai
Xogo de espías

***Xogo de espías*** (en ) é un filme estadounidense de espías dirixido por Tony Scott que se estreou no 2001. Estreouse en galego na TVG o 13 de febreiro de 2010.

## Sinopse 
1991. O día da súa xubilación, o veterano axente da CIA Nathan Muir (Robert Redford) recibe a nova de que o seu discípulo Tom Bishop, alias "Boy Scout" (Brad Pitt), meteuse nunha boa lea: acusado de espionaxe, atópase nunha cárcere chinesa e será executado nun prazo de 24 horas. Temendo que este incidente poida afectar a un acordo comercial entre os Estados Unidos e a China, a CIA decide non intervir. Así pois, para salvar a Bishop, Muir non só deberá actuar á marxe da CIA, senón que, ademais, terá que achar o xeito de burlala.

## Personaxes 
* Robert Redford como Nathan Muir
* Brad Pitt como Tom Bishop
* Catherine McCormack como Elizabeth Hadley
* Stephen Dillane como Charles Harker
* Larry Bryggman como Troy Folger
* Marianne Jean-Baptiste como Gladys Jennip
* Ken Leung como Li
* David Hemmings como Harry Duncan
* Michael Paul Chan como Vincent Vy Ngo
* Garrick Hagon como Cy Wilson, Director da CIA
* Shane Rimmer como Axente do Estado
* Benedict Wong como Tran
* Adrian Pang como Jiang
* Omid Djalili como Doumet
* Dale Dye como Comandante Wiley
* Charlotte Rampling como Anna Cathcart
* James Aubrey como Mitch Alford
* Colin Stinton como Henry Pollard

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Granat

**Granat**, tamén coñecido como **Astron 2**, foi un observatorio espacial soviético con colaboración francesa, polaca e danesa lanzado o 1 de decembro de 1989 mediante un foguete Proton K/D-1 desde o cosmódromo de Baikonur.

## Características 
Granat estaba adicado a facer observacións astronómicas en raios X e raios gamma. Tiña 4 metros de longo e medía 2,5 metros de diámetro. A alimentación eléctrica viña proporcionada por dous paneis solares que se estendían ós lados do corpo principal.

Granat reentrou na atmosfera o 25 de maio de 1999.

## Instrumentos 
O instrumento principal era o telescopio Sigma de raios gamma, de 3,5 metros de longo e 1,2 metros de diámetro, cun campo de visión de 4,45x4,20 graos. O observatorio levaba ademais un espectroscopio e un telescopio de raios X.

## Notas 
## Véxase tamén 
### Outros artigos 
* Astron
El Paso

**El Paso** pode facer referencia a:

## Xeografía 
* **El Paso**, concello español da illa de La Palma, na provincia de Santa Cruz de Tenerife, Canarias.
* **El Paso**, coñecido anteriormente como *San Antonio de El Paso del Adelantado*, concello colombiano do departamento de Cesar.
* **El Paso**, cidade norteamericana do estado de Texas.
* **condado de El Paso**, condado de Texas con capital en El Paso.
* **condado de El Paso**, condado de Colorado.
* **El Paso**, comunidade amerindia da Güiana.

## Outros 
* **Aeroporto Internacional de El Paso**, aeroporto de El Paso, Texas, Estados Unidos.
* **El Paso**, colectivo artístico creado en 1957 e formado entre outros polos artistas Rafael Canogar, Juana Francés, Manolo Millares, Antonio Saura e Pablo Serrano para difundir a arte abstracta en España.
* **Old El Paso**, marca especializada en comida mexicana propiedade da compañía estadounidense General Mills.

## Véxase tamén
Puntagorda

**Puntagorda** é un municipio español situado no noroeste da illa canaria de La Palma, pertencente á provincia de Santa Cruz de Tenerife.

Ten unha extensión de 31,10&nbsp;km² e unha poboación de 2.028 habitantes (Instituto Nacional de Estadística, 2011). A súa altitude é de 600 metros sobre o nivel do mar e ten unha lonxitude de costa de 8,80&nbsp;km. É o municipio máis occidental da illa, atópase delimitado ao norte polo barranco de Hizcagua, que o separa do municipio de Garafía, ao sur linda con Tijarafe por medio do Barranco de Garome.

miniatura|centro|500px|Puntagorda

## Economía 
Puntagorda é un municipio primordialmente rural dedicado ao sector primario. Tradicionalmente os cultivos de secaño foron dominantes no municipio, especialmente améndoas, vide e trigo. No século XX impulsáronse os cultivos de regadío. O municipio conta cun *Mercadillo do Agricultor* onde estes venden directamente os produtos da horta aos consumidores.

O turismo rural tivo certo auxe na zona recentemente, pero sen substituír a agricultura como motor económico.

## Cultura 
A Igrexa de San Mauro Abad e a súa casa parroquial están declaradas Ben de Interese Cultural. Está situada na parte baixa do municipio.

No mes de febreiro celébranse as festas da amendoeira en flor.

## Véxase tamén 
### Ligazóns externas 
*Concello de Puntagorda
San Andrés y Sauces

**San Andrés y Sauces** é un municipio español pertencente á provincia de Santa Cruz de Tenerife. Está situado no nordés da illa canaria de La Palma.

Ten unha extensión de 42,75&nbsp;km² e unha poboación de 4.860 habitantes (INE, 2011). A altitude do centro do municipio (Los Sauces) é de 250 metros sobre o nivel do mar.

miniatura|esquerda|220px|San Andrés 
Durante algún tempo foron dous pobos separados, San Andrés na costa e Los Sauces nas medianías. Tras a crise da cana de azucre iniciouse o declive de ambos o que produciu que finalmente se unisen. Debido a ser lugar de paso da estrada do norte, Los Sauces creceu en poboación mentres que San Andrés estancouse.

O municipio destaca pola súa masa boscosa de laurisilva, os seus profundos barrancos, os seus bancais e cultivos de plátanos. Algúns lugares de interese son o barranco e bosque de Los Tilos, Los Nacientes de Marcos e Cordero, El Molino El Regente, El Charco Azul (piscinas naturais), El Puerto Espíndola, Igrexa de San Andrés, así como os núcleos de poboación, onde atopamos boas mostras de arquitectura tradicional.

A economía vira en torno ao plátano principalmente, sendo o único outro cultivo de importancia a cana de azucre, que se usa na única destilería da illa para fabricar o *Ron Aldea*. Outro cultivo minoritario é o iñame, que se cultiva nas ladeiras húmidas encharcadas dos barrancos. Os sauceros son coñecidos na Palma como "Ñameros".

Na costa atópase *Puerto Espíndola*, un pequeno porto pesqueiro que anteriormente foi a principal vía de comunicación do municipio, antes de que se construíse no século XX a estrada.

Na costa atópanse tamén as piscinas naturais do *Charco Azul*, pequeno centro turístico do municipio.

## Véxase tamén 
### Ligazóns externas 
*Sitio web do concello
Tijarafe

**Tijarafe** é un municipio canario pertencente á provincia de Santa Cruz de Tenerife. Está situado na zona noroeste da illa de La Palma. Limita ao norte con Puntagorda, ao leste coa serra da Cumbre, polo oeste co océano Atlántico e ao sur cos municipios de Tazacorte, Los Llanos de Aridane e El Paso.

## Xeografía 
A súa extensión superficial é de 53.76&nbsp;km², o que supón un 7.59% da superficie da illa. O seu perímetro está ao redor dos 36,584 metros. Esta superficie coloca a Tijarafe no quinto lugar lugar dos municipios palmeiros en canto ao seu tamaño, por detrás de El Paso, Garafía, Mazo e Fuencaliente. A costa, acantilada e de difícil acceso, ten unha lonxitude aproximada de 11,5&nbsp;km, que supón un 9,3% do perímetro total insular.

## Barrios 
220px|esquerda|miniatura|Barrios de Tijarafe
Os barrios do municipio son:
*Aguatavar
*Arecida
*Bellido
*Candelaria
*El Jesús
*El Pinar
*La Costa
*La Punta
*Tinizara

## Economía 
A economía de Tijarafe xira ao redor da agricultura e a gandería. A agricultura ocupa un 69% da poboación activa, dedicada sobre todo ao cultivo de banana, por ser este o máis rendible.

A estrada LP-1 de Santa Cruz de la Palma a Puntagorda, atravesa o municipio de sur a norte, e é a ambos os dous lados da estrada onde se dan lugar a maioría das casas.

miniatura|esquerda|700px|Tijarafe

## Véxase tamén 
### Ligazóns externas 
* Concello de Tijarafe
Villa de Mazo

**Villa de Mazo** é un municipio español pertencente á provincia de Santa Cruz de Tenerife, Canarias. Está situado no leste da illa de La Palma.

Ten unha extensión de 71,17&nbsp;km² e unha poboación de 4.986 habitantes (Instituto Nacional de Estadística, 2011). A súa altitude é de 500 metros sobre o nivel do mar. Neste municipio atópase o único aeroporto civil da illa.

## Galería de imaxes 

Ficheiro:Iglesia de Mazo 02.jpg|Igrexa de San Brais

## Véxase tamén 
### Ligazóns externas 
*Concello de Villa de Mazo
Roque de los Muchachos

O **Roque de los Muchachos** é o nome que se lle dá ao pico rochoso que forma o punto máis alto da illa de La Palma, nas Canarias. A altura máxima ascende a 2.426 m sobre o nivel do mar, o que fai de La Palma a segunda illa máis alta do arquipélago, logo de Tenerife.

No Roque de los Muchachos, debido á gran calidade do ceo, sitúase o Observatorio Astrofísico do Roque de los Muchachos. O Roque de los Muchachos pecha a Caldera de Taburiente pola súa zona norte. Desde o cume pódese ver Tenerife, La Gomera e El Hierro.

O nome de *Roque  de los Muchachos* provén da forma do mesmo, pois son unha serie de pequenos roques duns 3 metros de altura, que se asemellan a un grupo de raparigos (*muchachos* en castelán).
## Véxase tamén
Timulina

[miniatura|dereita|300 px|Timulina.[Número CAS: 63958-90-7. Fórmula: C33H54N12O15.]]

A **timulina**, tamén chamada **factor tímico** ou factor tímico sérico, é un nonapéptido con función hormonal producido por dúas poboacións de células epiteliais do timo, descrito en 1977 por J. Bach. A timulina require cinc para a súa actividade biolóxica.

Crese que a hormona está implicada na diferenciación das células T e a estimulación das accións das células T e NK.).

Moitas investigacións recentes están enfocadas a estudar o papel da timulina como efector de mediadores proinflamatorios/citocinas. Descubriuse que un péptido análogo á timulina (PAT) ten efectos analxésicos en altas concentracións e especialmente efectos neuroprotectores antiinflamatorios no sistema nervioso central. As células diana da timulina para exercer este efecto parecen ser os astrocitos. Os investigadores esperan desenvolver fármacos que impidan os procesos inflamatorios asociados a enfermidades neurodexenerativas e mesmo o reumatismo coa axuda de análogos da timulina.

Ademais, a timulina foi asociada coa anorexia nerviosa.

## Notas
Rexión ultraperiférica da Unión Europea

miniatura|500px|A Unión Europea
Denomínanse **rexións ultraperiféricas da Unión Europea** (RUP) a nove territorios que aínda estando xeograficamente afastados do Continente europeo forman parte indivisible dalgún dos 27 estados membros da UE.

A diferenza dos Países e Territorios de Ultramar considéranse parte integral do territorio europeo formando parte do Espazo Schengen e aplicándose as leis e directrices da Unión (sobre as que se recoñecen tratos diferenciados en distintos sectores segundo os termos do Tratado de Ámsterdan).

O Tratado polo que se establece unha Constitución para Europa recoñece tamén estas características e asume a necesidade de ter en conta as súas especiais circunstancias á hora de lexislar, especificando que terán un trato fiscal especial. Debido ao fracaso na aprobación do mesmo reformouse a consideración destas rexións (engadindo dúas máis á lista) no Tratado europeo de Lisboa.

A oficina de información, xestión e apoio ás Rexións Ultraperiféricas (RUP) atópase na cidade das Palmas de Gran Canaria, na illa de Gran Canaria.

## Rexións ultraperiféricas 
As nove rexións ultraperiféricas da Unión son, por estados:

*Canarias

*Azores
*Madeira

*Guadalupe
*Güiana Francesa
*Martinica
*Mayotte
*Reunión
*San Martiño

## Notas 
## Véxase tamén 
### Ligazóns externas 
* Sitio web oficial
O Barral do Alto, O Alto de Xestoso, Monfero

**O Barral do Alto** é un lugar da parroquia do Alto de Xestoso no concello coruñés de Monfero na comarca do Eume. Tiña 12 habitantes no ano 2010 segundo datos do INE, dos cales 8 eran homes e 4 eran mulleres.

## Lugares e parroquias 
### Lugares do Alto de Xestoso 
### Parroquias de Monfero
Timopoetina

miniatura|dereita|300 px|Timopoetina (imaxe baseada en PDB 1GJJ).
As **timopoetinas**, **timopoietinas** ou **isoformas beta/gamma do polipéptido 2 asociado ás laminas**  son unhas proteínas codificadas polo xene *TMPO* nos humanos.

A timopoetina foi illada inicialmente do timo bovino e déuselle primeiro o nome de timina, que foi cambiado a timopoetina, para non confundila coa base nitroxenada timina .

Á timopoetina atribúeselle unha acción hormonal, que induce a diferenciación dos timocitos a partir das súas células precursoras .

O xene da timopoetina (TMPO) codifica tres ARNm, resultado dun splicing alternativo, que orixinan tres proteínas, de 75 kDa (alfa), 51 kDa (beta) e 39 kDa (gamma), que son expresadas en todas as células. O xene TMPO humano atópase na banda 12q22 do cromosoma 22 e consta de oito exóns. O TMPO alfa está presente e difusamente expresado no núcleo celular, e os TMPO beta e gamma están localizados na membrana nuclear. O TMPO beta é un homólogo humano da proteína murina LAP2 (polipéptido 2 asociado á lamina). O LAP2 desempeña un papel na regulación da arquitectura nuclear ao unir a proteína lamina B1 cos cromosomas e intervir na formación da lámina nuclear. Esta interacción está regulada por fosforilación durante a mitose. Dada a localización nuclear das tres isoformas de TMPO, é improbable que estas proteínas xoguen un papel na indución do CD90 no timo, como se suxerira.

## Interaccións 
A timopoetina interacciona co factor barreira de autointegración 1, AKAP8L, LMNB1 e co LMNA.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* MeshName - Thymopoietins http://www.nlm.nih.gov/cgi/mesh/2011/MB_cgi?mode=&term=Thymopoietins
A Fonte Vella

Como topónimo **A Fonte Vella** pode referirse a:

;En Galiza
***A Fonte Vella**, lugar da parroquia de San Vicente de Fervenzas, no concello de Aranga;
***A Fonte Vella**, lugar da parroquia de Anca, no concello de Neda;
***A Fonte Vella**, lugar da parroquia de Codesido, no concello de Vilalba.

## Véxase tamén
### Outros artigos
Daniel Viglietti

**Daniel Alberto Viglietti Indart**, nado en Montevideo o 24 de xullo de 1939 e finado na mesma cidade o 30 de outubro de 2017 un cantante, compositor e guitarrista uruguaio, considerado un dos maiores expoñentes do canto popular en América Latina.

## Álbums 
* *Canciones folklóricas y 6 impresiones para canto y guitarra* (Antar PLP 5024. 1963)
* *Hombres de nuestra tierra* (canda o narrador Juan Capagorry. Antar PLP 5045. 1964)
* *La patria vieja. Segunda parte 1815-1816* 
* *La patria vieja. Tercera parte 1817-1820*
* *Canciones para el hombre nuevo* (Orfeo. 1968)
* *Canciones para mi América* (edición francesa. 1968)
* *Canto libre* (Orfeo ULP 90.537. 1970)
* *Canciones chuecas* (Orfeo ULP 90.558. 1971)
* *Trópicos* (Orfeo. 1973)
* *Trabajo de hormiga* (Music Hall. 1984)
* *Por ellos canto* (Orfeo. 1984)
* *A dos voces* (canda Mario Benedetti. Orfeo. 1985)
* *A dos voces* (canda Mario Benedetti. Orfeo. 1987)
* *Esdrújulo* (Orfeo, 1993)
* *A dos voces volúmenes 1 y 2* (canda Mario Benedetti. Orfeo CDO 047-2. 1994)
* *Devenir* (Ayuí / Tacuabé, 2004)
* *Trabajo de hormiga* (2008)

## Véxase tamén 
### Ligazóns externas 
* Cancioneiro e discografía de Daniel Viglietti
Maceira (homónimos)

O termo **Maceira** pode referirse a:

***Maceira** é unha árbore do xénero ***Malus***, concretamente a ***Malus domestica***, a maceira doméstica cultivada nos pomares. 

Como topónimo, pode referirse a:

;En Galiza
***Maceira**, parroquia do concello de Covelo;
***Maceira**, parroquia do concello de Lalín;
****Maceira**, lugar de dita parroquia;
***Maceira**, lugar da parroquia de Rus, no concello de Carballo;
***Maceira**, lugar da parroquia de Rubiás, no concello de Ramirás;
***Maceira**, lugar da parroquia de Parderrubias, no concello de Salceda de Caselas;
***A Maceira**, lugar da parroquia de Pastoriza, no concello de Arteixo;
***A Maceira**, lugar da parroquia do Alto de Xestoso, no concello de Monfero;
***A Maceira**, lugar da parroquia de Cabreira, no concello de Salvaterra de Miño;
***A Maceira**, lugar da parroquia de Grandal, no concello de Vilarmaior;
***A Ponte Maceira**, lugar da parroquia de Agrón, no concello de Ames;
***A Ponte Maceira**, lugar da parroquia de Portor, no concello de Negreira;
***O Vilar da Maceira**, lugar da parroquia de Cumbraos, no concello de Sobrado.

## Véxase tamén
### Outros artigos
***Maceiriña**, lugar da parroquia de Cabral, no concello de Vigo;
***A Macieira**, lugar da parroquia de Bretoña, no concello da Pastoriza.